Operasjon Val-Fajr 9 var en iransk offensiv under Iran–Irak-krigen. Offensiven varte fra 15. februar til 3. mars 1986) og utspant seg på det nordlige frontavsnittet. Angrepet begynte først som en begrenset offensiv for mindre seire, deretter som et strategisk fremstøt mot byen Suleimania. De iranske styrkene ble stoppet med kjemiske våpen av irakerne. Angrepet innebar en viss suksess fordi det bandt opp store deler av Iraks første korps, som ikke kunne sende styrker til Basra.